
Искам да отворя автосервиз(авторемонтна работилница) и се интересувам какви са допустимите дейности, които мога да извършвам, заплащайки само патентен данък. В приложение номер 4 от чл. 61з-61п е упоменато само авторемонтни услуги, но не е уточнено какви точно. На какви условия трябва да отговаря работилницата(помещението) и какво още трябва да знам, за да бъде дейността ми законна? 


 

Автосервиз по закона за патентния данък
=======================================

 

За откриването на собствен автосервиз, нужно е да се запознаете със Закон за устройство на територията, Закон за управление на отпадъците, както и наредбите към тях. Има специфични изисквания относно самото помещение, като обособени места за отпадъци; склад за консумативи, задължително е в сградата да са поставени табели маркиращи – ВХОД, ИЗХОД, АВАРИЕН ИЗХОД, ЗАБРАНЯВА СЕ ТЮТЮНОПУШЕНЕТО; маркировка на таблата за електричество; маркирани следва да са и пожарните кранове и пожарогасителите; да имате евакуационен план.  

Необходимо е да регистрирате дружество или ЕТ, да сключите договор за наем, ако помещението не е собствено; да се подготви програма за управление на отпадъци, кактои договори с дружества, които ще изкупуват отпадъците.


Има и други приложими изисквания, като за подробности можете да се свържете с мен. 


Поздрави,  

адв. Николина Митова  

0898 303092


